‘તલવાર’ એક અનોખી ફિલ્મ છે. ફિલ્મ જોતાં-જોતાં આપણને સતત સવાલ થાય કે પોલીસ તો ઠીક, પણ દેશની સર્વોચ્ચ કહેવાતી તપાસ સંસ્થા પણ આ રીતે ઇન્વેસ્ટિગેશન કરતી હશે? પોતાના પર્સનલ ઈગો અને સ્વાર્થ ખાતર તપાસ-અધિકારીઓ આ હદે છેલ્લી પાટલીએ જઈને બેસતા હશે? પોતાનો કક્કો ખરો કરાવવા માટે ગમે તે નર્દિોષને ફ્રેમ કરી દેતાં પણ કોઈનું રૂંવાડું ફરકતું નહીં હોય? કોઈની હત્યા એ સનસનાટીમાંથી રોકડી કરવાનું એક સાધન માત્ર છે? પોલીસ, મીડિયા, પબ્લિક ક્યાંય કોઈનામાં પણ કોઈ પણ તબક્કે માનવતા જેવું નહીં હોય?